شاہی جامع مسجد

شاہی جامع مسجد : The Shahi Jamia Masjid ہندی: शाही जामिया मस्जिद، تیلگو: (షాహీ జామియా మసీదు) - بھارت کی ریاست آندھرا پردیش کے کرنول ضلع کے شہر ادونی میں واقع ہے۔ اس مسجد کی طرز تعمیر روایتی اور اسلامی ثقافتی فن تعمیر پر مبنی ہے۔ یہ مسجد شہر کے بالکل درمیانی حصہ میں واقع ہے۔

تعمیر اور فن تعمیر 
بیجاپور سلطنت کے ادونی کے گورنر سدھی مسعود خان کے دور میں اس مسجد کی تعمیر ہوئی۔ اس مسجد کی جگہ کو مسعود خان نے 77 ہزار روپیوں میں خریدا اور دولاکھ دینار خرچ کرکے مسجد تعمیر کروائی۔ اس مسجد کی تعمیر میں 33 مہینے لگے۔ اس مسجد کی ڈیزائن ایرانی انجنیئر ملی صندل نے کیا۔

اس مسجد کی فن تعمیر انڈو-ایرانین طرز پر ہے۔ مسجد کے باہری جانب دیواروں پر قرآنی آیات کی نقاشی ہے۔ اس کے مینار بھی خوبصورت انداز میں تعمیر کیے گئے ہیں۔

خصوصیت 
مانا جاتا ہے اس مسجد کا رقبہ کعبہ شریف کے رقبہ کے مساوی ہے۔

اطراف و اکناف 
اس مسجد کے روبرو پی۔ ین روڈ پر مارکٹ، پشت کی جانب مسعودیہ عرب ہائی سکول بائیں جانب پھول مارکٹ اور دائیں جانب  صراف بازار واقع ہیں۔ اس مسجد کے احاطہ میں جتنی بھی دکانیں ہیں وہ مسجد کی اوقافی ملکیت ہیں۔

تعلیمی ادارہ 
اس مسجد کی کمیٹی نے ایک سکول کا بھی اہتمام کیا ہے جو سدھی مسعود خان کے نام سے موسوم ہے۔ اس سکول کا نام مسعودیہ عربک ہائی سکول ہے جو مسجد کے پیچھے کی جانب واقع ہے۔

مزید دیکھیے 
 اسلامی فن تعمیر
 اسلامی فنون
 صحن

حوالہ جات 

1662ء میں مکمل ہونے والی مذہبی عمارات
ادونی
بھارت کی مساجد
ضلع کرنول
ضلع کرنول کی عمارات و ساخات
جامع مساجد
بھارتی مسجد کے نامکمل مضامین
آندھرا پردیش میں مساجد